2001/468/EY: Komission päätös, tehty 8 päivänä kesäkuuta 2001, Italiassa käytettävien sianruhojen luokitusmenetelmien hyväksymisestä (tiedoksiannettu numerolla K(2001) 1568)



Virallinen lehti nro L 163 , 20/06/2001 s. 0031 - 0033



Komission päätös, tehty 8 päivänä kesäkuuta 2001, Italiassa käytettävien sianruhojen luokitusmenetelmien hyväksymisestä (tiedoksiannettu numerolla K(2001) 1568) (Ainoastaan italiankielinen teksti on todistusvoimainen) (2001/468/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75(1), sellaisena kuin se on viimeksi muutettuna asetuksella (EY) N:o 1365/2000(2), ja erityisesti sen 4 artiklan 5 kohdan, ottaa huomioon yhteisön sianruhojen luokitusasteikosta 13 päivänä marraskuuta 1984 annetun neuvoston asetuksen (ETY) N:o 3220/84(3), sellaisena kuin se on viimeksi muutettuna asetuksella (EY) N:o 3513/93(4), ja erityisesti sen 5 artiklan 2 kohdan, sekä katsoo seuraavaa: (1) Asetuksen (ETY) N:o 3220/84 2 artiklan 3 kohdassa säädetään, että sianruhot luokitellaan arvioimalla vähärasvaisen lihan osuus sellaisten tilastollisesti testattujen arviointimenetelmien avulla, jotka perustuvat sianruhon yhden tai useamman anatomisen osan fyysiseen mittaukseen. Luokitusmenetelmien hyväksyminen perustuu arvioinnin tilastolliseen enimmäisvirhepoikkeamaan. Kyseinen poikkeama on määritelty yhteisön sianruhojen luokitusasteikon soveltamista koskevista yksityiskohtaisista säännöistä 24 päivänä lokakuuta 1985 annetun komission asetuksen (ETY) N:o 2967/85(5), sellaisena kuin se on muutettuna asetuksella (EY) N:o 3127/94(6), 3 artiklassa. (2) Komissio on hyväksynyt päätöksellä 89/53/ETY(7), sellaisena kuin se on muutettuna päätöksellä 89/602/ETY(8), Italiassa käytettävät sianruhojen eri luokitusmenetelmät. (3) Italian hallitus on pyytänyt komissiota hyväksymään ainoastaan seuraavat kaksi menetelmää ruhojen vähärasvaisen lihan osuuden mittaamiseksi Italiassa: "Fat-O-Meater" ja "Hennessy Grading Probe". Komission asetuksen (ETY) N:o 2967/85 3 artiklassa vaaditut tiedot on toimitettu. Pyyntöä arvioitaessa on käynyt ilmi, että mainitut luokitusmenetelmät täyttävät hyväksymisedellytykset. (4) Asetuksen (ETY) N:o 3220/84 2 artiklassa säädetään, että jäsenvaltiot voivat saada luvan säätää sianruhojen tarjontamuodosta, joka poikkeaa samassa artiklassa määritellyistä vakiotarjontamuodoista, mikäli tämä on perusteltua kauppatavan tai teknisten vaatimusten kannalta. (5) Ruhojen tarjontamuotoa ja näin ollen kauppatapaa Italiassa koskevien perinteiden mukaisesti ruhojen tarjontamuoto voi olla sellainen, että munuaisrasvaa ja/tai munuaisia ja/tai palleaa ei ole poistettu. Tämä olisi otettava huomioon mukautettaessa painoa vakiotarjontamuotoon. Italiassa olisi vahvistettava yhdenmukainen ruhojen tarjontamuoto vuoden 2003 loppuun mennessä. (6) Selvyyden vuoksi olisi tehtävä uusi päätös. Päätös 89/53/ETY olisi näin ollen kumottava. (7) Luokitusmenetelmien muutokset voidaan hyväksyä ainoastaan saatujen kokemusten perusteella tehtävällä komission päätöksellä. (8) Tässä päätöksessä säädetyt toimenpiteet ovat sianlihan hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Seuraavien menetelmien käyttö hyväksytään sianruhojen luokitusta varten Italiassa asetuksen (ETY) N:o 3220/84 mukaisesti: - "Fat-O-Meater" -niminen laite ("FOM") ja siihen liittyvät arviointimenetelmät, joista on yksityiskohtaiset tiedot liitteessä olevassa 1 osassa, - "Hennessy Grading Probe" -niminen laite ja siihen liittyvät arviointimenetelmät, joista on yksityiskohtaiset tiedot liitteessä olevassa 2 osassa. 2 artikla Sen estämättä, mitä asetuksen (ETY) N:o 3220/84 2 artiklassa säädetään vakiotarjontamuodosta, sianruhojen tarjontamuoto voi olla sellainen, että munuaisia ja/tai palleaa ja/tai munuaisrasvaa ei ole poistettu punnitusta ja luokitusta varten. Sianruhojen hinnoittelujen vahvistamiseksi vertailukelpoiselta pohjalta todettua lämminpainoa oikaistaan soveltamalla seuraavaa yhtälöä: >PIC FILE= "L_2001163FI.003201.TIF"> jossa: Y= ruhon paino sellaisena kuin se määritellään asetuksessa (ETY) N:o 3513/93 X= ruhon paino punnittaessa a1 ja a2= korjausprosentit ruhoon jätettyjen ja vastaavasti siitä poistettujen: - munuaisten osalta: 0,30 % - pallean osalta: 0,38 % - munuaisrasvan osalta: - 1,4 % (ruhon paino 70-79,9 kg) - 1,8 % (ruhon paino 80-89,9 kg) - 1,9 % (ruhon paino 90-99,9 kg) - 2,4 % (ruhon paino 100-110 kg) - 1,6 % (ruhon paino 110,1-120 kg) - 2,3 % (ruhon paino 120,1-130 kg) - 2,8 % (ruhon paino 130,1-140 kg) - 3,4 % (ruhon paino 140,1-150 kg) - 3,6 % (ruhon paino yli 150 kg). Italian on kuitenkin vahvistettava yhdenmukainen sianruhojen tarjontamuoto 31 päivään joulukuuta 2003 mennessä. 3 artikla Arviointimenetelmien (laitteiden, mittauskohtien ja kaavojen) muutoksia ei sallita. 4 artikla Kumotaan päätös 89/53/ETY. 5 artikla Tämä päätös on osoitettu Italian tasavallalle. Tehty Brysselissä 8 päivänä kesäkuuta 2001. Komission puolesta Franz Fischler Komission jäsen (1) EYVL L 282, 1.11.1975, s. 1. (2) EYVL L 156, 29.6.2000, s. 5. (3) EYVL L 301, 20.11.1984, s. 1. (4) EYVL L 320, 22.12.1993, s. 5. (5) EYVL L 285, 25.10.1985, s. 39. (6) EYVL L 330, 21.12.1994, s. 43. (7) EYVL L 20, 25.1.1989, s. 35. (8) EYVL L 347, 28.11.1989, s. 33. LIITE Sianruhojen luokitusmenetelmät Italiassa 1 OSA Fat-O-Meater (FOM) 1. Sianruhot luokitellaan "Fat-O-Meater" -nimisen laitteen ("FOM") avulla. 2. Laitteessa on anturi, joka on halkaisijaltaan 6 mm ja joka sisältää valodiodin tyyppiä Siemens SFH 950 ja valodetektorin (tyyppiä SFH 960). Anturin toimintaetäisyys on 5-115 mm. Mittaustulokset muunnetaan vähärasvaisen lihan arvioiduksi osuudeksi tietokoneen avulla. 3. Vähärasvaisen lihan osuus ruhosta lasketaan soveltamalla jompaakumpaa seuraavista kaavoista: a) 70-110 kg painavat ruhot y= 53,630814 - 0,436960 x1 + 0,043434 x2 + 1,589929 x3 b) 110,1-155 kg painavat ruhot y= 45,371951 - 0,221432 x1 + 0,055939 x2 + 2,554674 x3 joissa: y= vähärasvaisen lihan arvioitu prosenttiossu ruhossa x1= kylkirasvan paksuus (kamara mukaan luettuna) millimetreinä, mitattuna 8 senttimetrin päässä ruhon keskiviivasta kolmanneksi ja neljänneksi takimmaisen kylkiluun välistä, x2= longissimus dorsi -lihaksen paksuus, mitattuna samaan aikaan ja samasta paikasta kuin x1, x3= x2/x1. 2 OSA Hennessy Grading Probe (HGP 7) 1. Sianruhot luokitellaan "Hennessy grading probe" -nimisen laitteen (HGP 7) avulla. 2. Laitteessa on anturi, joka on halkaisijaltaan 5,95 mm (6,3 mm anturin päässä molemmilla puolilla olevien terien kohdalla) ja joka sisältää valodiodin (Siemens LED tyyppiä LYU 260-EO ja valodetektorin tyyppiä 58 MR). Anturin toimintaetäisyys on 0-120 mm. Mittaustulokset muunnetaan vähärasvaisen lihan arvioiduksi osuudeksi sekä itse HGP 7:n että siihen liitetyn tietokoneen avulla. 3. Vähärasvaisen lihan osuus ruhosta lasketaan soveltamalla seuraavia kaavoja: a) 70-110 kg painavat ruhot y= 50,933698 - 0,312169 x1 + 0,037779 x2 + 2,411151 x3 b) 110,1-155 kg painavat ruhot y= 44,992620 - 0,191001 x1 + 0,042516 x2 + 3,181847 x3 joissa: y= vähärasvaisen lihan arvioitu prosenttiosuus ruhossa x1= kylkirasvan paksuus (kamara mukaan luettuna) millimetreinä, mitattuna 8 senttimetrin päässä ruhon keskiviivasta kolmanneksi ja neljänneksi takimmaisen kylkiluun välistä, x2= longissimus dorsi -lihaksen paksuus, mitattuna samaan aikaan ja samasta paikasta kuin x1, x3= x2/x1